Ügyiratszám: 12694-1/2016

**Látta:**

**JEGYZŐKÖNYV**

**Hajdúszoboszló Város Önkormányzatának**

*Gazdasági Bizottsága*

*2016. június 8-án 1418 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai Vajna Ferenc terem.

**Jelen vannak a csatolt jelenléti ív szerint**

* **a Gazdasági Bizottsági****tagok:** Marosi György Csongor elnök, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Szabó Marianna, Orosz János József
* **képviselők (akik nem tagjai a Gazdasági Bizottságnak):** Németi Attila Sándor, Jónás Kálmán

## a Polgármesteri Hivatal részéről jelen vannak: Dr. Sóvágó László polgármester, Dr. Vincze Ferenc jegyző, Dr. Korpos Szabolcs aljegyző, Lőrincz László gazdasági irodavezető, Bárdos Ilona pénzügyi irodavezető-helyettes, Szilágyiné Pál Gyöngyi városfejlesztési irodavezető-helyettes, Kunkliné Dede Erika egészségügyi, szociális irodavezető-helyettes,

|  |
| --- |
| további meghívottak: Nagy Csaba belső ellenőr, Nagy László EMKK Zrt. állomásvezető, Kocsis Tibor ÉMKK Zrt. közszolgáltatási igazgató |

* **jegyzőkönyvvezető:** Fehér Adrienn

Marosi György Csongor:

Juhász Géza jelezte, hogy nem tud részt venni az ülésen. A jelen lévők létszáma alapján megállapítom, hogy a bizottság határozatképes. A kiküldött napirendi pontokhoz 3 új, a Hajdúszoboszlói Mentőállomás, Zokoliczáné Hegyesi Tímea egyéni vállalkozó és a Hajdúszoboszlói SE kérelme érkezett plusz előterjesztésekként, melyek utólag kerültek kiküldésre. A Neked is Jár Alapítvány visszavonta előterjesztését. A Fogthüy utcán sebességcsökkentő bordák elhelyezéséről szóló előterjesztést nem kell tárgyalni, mert a Városfejlesztési, Mezőgazdasági Bizottság nem támogatta. Jegyző Úr kérte, hogy az előterjesztéseit későbbre téve, megérkezésekor tárgyaljuk. Előbbre vesszük a Volán és a belső ellenőr beszámolóját.

A GB 6 igen szavazattal (Marosi György Csongor, Kanizsay György Béla, Képíró Ákos, Kolozsvári Csaba, Orosz János József, Szabó Marianna) 1 tartózkodás (Antalné Tardi Irén) és ellenszavazat nélkül elfogadta a plusz napirendi pontok felvételét. (a döntéshozatalban 7 fő vett részt).

**123/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága elfogadja a Hajdúszoboszlói Mentőállomás, Zokoliczáné Hegyesi Tímea egyéni vállalkozó és a Hajdúszoboszlói SE kérelmének napirendre vételét.**

A GB 7 igen szavazattal (Marosi György Csongor, Antalné Tardi Irén, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta az így kialakult napirendi pontokat (a döntéshozatalban 7 fő vett részt).

**124/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága elfogadja a napirendi javaslatokat.**

**A képviselő-testület 2016. június 9-i ülés anyagának véleményezése:**

1. Előterjesztés igazgatósági tag delegálására. (7. sz. testületi előterjesztés)

Előadó: polgármester

1. Javaslat a lakások és helyiségek bérletéről és elidegenítésről szóló önkormányzati rendelet újraalkotására. (10. sz. testületi előterjesztés)

Előadó: egészségügyi-szociális irodavezető-helyettes

1. Előterjesztés a módosított gyógyhelyfejlesztési stratégia elfogadására. (2. sz. testületi előterjesztés)

Előadó: jegyző

1. Beszámoló a Hajdúszoboszlói Kistérségi Többcélú Társulás eddigi tevékenységéről és terveiről (2015. évről). (8. sz. testületi előterjesztés)

Előadó: jegyző

1. Előterjesztés aktuális pályázatokról. (9. sz. testületi előterjesztés)

Előadó: jegyző

1. Előterjesztés rendkívüli szociális támogatás igénylésének pályázatára. (11. sz. testületi előterjesztés)

Előadó: egészségügyi-szociális irodavezető-helyettes

1. Előterjesztés az adósságkonszolidációban nem részesült önkormányzatok részére kiírt pályázati felhívással kapcsolatosan (12. sz. testületi előterjesztés)

Előadó: városfejlesztési irodavezető-helyettes

1. Előterjesztés a környezetvédelmi program kiegészítésével kapcsolatosan. (13. sz. sz. testületi előterjesztés)

Előadó: városfejlesztési irodavezető-helyettes

1. Előterjesztés közterületi térfigyelő kamera-rendszer bővítéséről. (14. sz. sz. testületi előterjesztés)

Előadó: igazgatási irodavezető

1. Előterjesztés vagyonkezelési szerződés megkötéséről. (15. sz. testületi előterjesztés)

Előadó: gazdasági irodavezető

**Képviselő-testületi napirendben nem szereplő, csak bizottsági anyag:**

1. Volán I. negyedév beszámoló

Előadó: Nagy László EMKK Zrt. állomásvezető

1. Előterjesztés Hajdúszoboszló Város Önkormányzat 2016. évi belső ellenőrzési tervének módosítására

Előadó: belső ellenőr

1. A Hajdúszoboszlói Mentőállomás kérelme

Előadó: elnök

1. A Hajdúszoboszlói SE kérelme

Előadó: elnök

1. Zokoliczáné Hegyesi Tímea egyéni vállalkozó kérelme

Előadó: elnök

1. Előterjesztés az Arany János utca forgalmi rend módosításáról

Előadó: városfejlesztési irodavezető-helyettes

1. Előterjesztés a Kadosa Pál utcán sebességcsökkentő borda megszűntetéséről

Előadó: városfejlesztési irodavezető-helyettes

Tájékoztatók, bejelentések

1. **napirend**

***Előterjesztés igazgatósági tag delegálására***

A GB 7 igen szavazattal (Marosi György Csongor, Antalné Tardi Irén, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 7 fő vett részt) és - az előterjesztésben foglaltak alapján - a következő határozatot hozta:

**125/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek a Hajdúkerületi és Bihari Viziközmű Szolgáltató Zártkörűen Működő Részvénytársaság igazgatóságába - Nyéki István helyére - Lőrincz László (szül.: Debrecen, 1954. 09. 20. an: Ungár Erzsébet, lakcíme: 4200 Hajdúszoboszló, Tölgyfa utca 13.) jelölését.**

Felelős: elnök

Határidő: 2016. június 9.

1. **napirend**

***Javaslat a lakások és helyiségek bérletéről és elidegenítésről szóló önkormányzati rendelet újraalkotására.***

Kunkliné Dede Erika ismertette az előterjesztésben foglaltakat.

A GB 7 igen szavazattal (Marosi György Csongor, Antalné Tardi Irén, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot (a döntéshozatalban 7 fő vett részt) és - az előterjesztésben foglaltak alapján - a következő határozatot hozta:

**126/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek a lakások és helyiségek bérletéről, elidegenítési szabályairól, valamint a lakások bérleti díjairól szóló önkormányzati rendelet-tervezet elfogadását.**

Felelős: elnök

Határidő: 2016. június 9.

1. **napirend**

***Volán I. negyedév beszámoló***

Kocsis Tibor:

Az I. negyedévi támogatási igény közel 1,9 millió Ft-al meghaladta a 2015. I. negyedévest. Egy előzetes egyeztetés történt annak érdekében, hogy a költségek ellentételezési igénye ne növekedjen tovább. 2016. májusában, illetve szabad és munkanapokon volt 2-2 utasszámlás, amely alapján előkészítés alatt van egy útvonalcsökkentéssel és járatmegszüntetéssel kapcsolatos forgalomszervezési intézkedés, téli menetrend kialakítása. A nyári menetrend előkészítését később fogjuk előterjeszteni. Az anyag forgalomszervezési részében bemutatjuk menetrendi naponként a javasolt intézkedéseket és a későbbi hatásaikat. A vasútállomás és a gazdaság közötti szakaszon járatok kivételével évi 13.000 km leállítására teszünk majd javaslatot. A forgalomszervezés hatékonysága érdekében oktatásokat szervezünk, fokozzuk az érdekeltségeket, megyénkénti átcsoportosításokat hajtunk végre, külső ellenőrzéseket végzünk. A mentdíjak, bérletek árai nagyon magasak, az emelésüket nem javasoljuk. Törekszünk arra, hogy minél kevesebb a szolgálati menet kerüljön be a teljesítménybe és az buszvezetők vezetési ideje pedig minél racionálisabb legyen. Felmerül, hogy más városrészben is vizsgáljuk meg a járatok bevezetésének a lehetőségét.

Nagy László:

A menetrend kialakításnál szeretnénk törekedni arra, hogy a településen belül közlekedők, illetve a Hajdúszoboszlóról Debrecenbe utazóknak egy jobb csatlakozást biztosítsunk. Az éves útkibocsátás 90.000 km. Az utasszámlálás kimutatta, hogy 5 munkanapból 3 nap alig utaznak, ezért ezeknek a járatoknak a megszűntetését javasoljuk. Tervezzük az Űrhajós telep közlekedési útvonalba bekapcsolását. Rendelkezünk alkalmas autóbusszal. A járatot az őszi, téli időszakban próba jelleggel indítanánk be. Két ideiglenes megálló kiépítésére van szükség.

Marosi György Csongor:

Az ideiglenes anyagot júliusban kellene beterjeszteni, hogy az iskolaidő kezdetére az ideiglenes megállók kialakítása és a járat beindítása megtörténhessen.

Kocsis Tibor:

Az előzetes bejárást követően jelezték az úthibákat. Az infrastruktúrák alkalmasságát is el kell dönteni. Több idő kell a szakmai előkészítéshez.

Nagy László:

A temetőjárat próbálkozás nem igazán volt eredményes. A lakossági igényt is fel kellene mérni. Szeptember végére realizálódik az iskolások úticélja. Október közepétől 2-2,5 hónapos próbaidőt javaslok 4 hónap helyett. Minimum 5 járat (8000 km) közlekedtetésére lenne szükség.

Dr. Sóvágó László:

Igény lenne több is, de a realitás és a finanszírozás kétséges. Ahol a menetdíjak kevesebbek, ott az önkormányzat támogatja a tevékenységet. Véleményem szerint a város csak egy busz járatot bír el ésszerűen megszervezve. Nem gazdaságos közpénzekből olyan szolgáltatást fejleszteni, melyet kevesen vesznek igénybe, inkább a közérdekekre fordítsuk a pénzt.

Kocsis Tibor:

A közlekedés fenntartás a városnak önként vállalt feladata. Annyit vállaljon, amennyit a költségvetése megenged.

Lőrincz László:

A Volánnal történt megbeszélésen a bevételnövelés volt a legfontosabb szempont. A vonatokhoz igazodó járatokat olyan kevesen veszik igénybe, hogy nem biztos, hogy érdemes külön buszjáratokat átcsoportosítani.

Orosz János József:

Az olyan járatokat, amelyet kevesen vettek igénybe meg kell szüntetni és helyette az iskolajáratokat kellene növelni.

Jónás Kálmán:

A vasútállomást és a gazdaságot összekötő útvonalhoz nem lehetne-e igénybe venni a régi 6-os járat fordulóját és a Szováti úttal bekötni az űrhajós telepet?

Nagy László:

A telepről a lakók nem gyalogolnak ki a Szováti úti megállóhoz, így nem veszik igénybe a szolgáltatást. A korábbi próbálkozások nem volt sikeresek. A Bánomkerti rész, Bartók telep elöregedett. Az űrhajós telepen van sok gyerek, de a lakosság másként oldja meg a közlekedést.

Kocsis Tibor:

A nettó bevétel/hasznos km I. negyedévben a társaságnál 376 Ft, Hajdúszoboszlón ez 210 Ft.

Kanizsay György Béla:

Az általános iskolákban az 1-4. osztályos gyerekeket a szülők hozhatják, vihetik. Életszerűtlennek tartom, hogy busszal közlekedjenek. Nagyobb segítségnek tartom, hogy az 5. számú iskola és a Liget óvoda közötti utat a felújítanák, a parkolókat és a vízelvezetést megoldanák. A felsősök kerékpárral járnak, a kerékpársávok létrehozása fontosabb lenne.

Kocsis Tibor:

Az iskolabusz az intézmény és a szolgáltató között megkötött szerződéses alapján vehető igénybe és különböző jogszabály által előírt biztonsági feltételekkel. Mi ezt nem tudjuk vállalni.

Harsányi István 1456 órakor érkezett az ülésre.

A GB 8 igen szavazattal (Marosi György Csongor, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot. (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**127/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága az Észak-magyarországi Közlekedési Központ Zrt. Hajdúszoboszló város területén 2016. I. negyedévben végzett menetrend szerinti helyi személyszállítás tájékoztatójában foglaltakat tudomásul veszi.**

Felelős: -

Határidő: -

1. **napirend**

***Előterjesztés Hajdúszoboszló Város Önkormányzat 2016. évi belső ellenőrzési tervének módosítására***

A GB 8 igen szavazattal (Marosi György Csongor, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot. (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**128/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága az önkormányzat irányítása alá tartozó költségvetési szervekre vonatkozó 2016. évi ellenőrzési terv módosítását elfogadja, a Hajdúszoboszlói Gyermeksziget Bölcsőde működésének, gazdálkodásának teljes áttekintése, a szabályszerűség, szabályozottság, gazdaságosság, hatékonyság és eredményesség vizsgálata 2016. III. negyedévben történő elvégzéséhez hozzájárul.**

Felelős: -

Határidő: -

1. **napirend**

***Előterjesztés a módosított gyógyhelyfejlesztési stratégia elfogadására***

A GB 8 igen szavazattal (Marosi György Csongor, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot. (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**129/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek a 172/2015. (X. 8.) számú határozatával alkotott gyógyhelyfejlesztési stratégia megváltozott szempontok alapján módosított változatának – benne a fürdőkomplexum pozicionálásának elfogadását.**

Felelős: elnök

Határidő: 2016. június 9.

1. **napirend**

***Beszámoló a Hajdúszoboszlói Kistérségi Többcélú Társulás eddigi tevékenységéről és terveiről (2015. évről)***

A GB 8 igen szavazattal (Marosi György Csongor, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot. (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**130/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek a Hajdúszoboszlói Kistérségi Többcélú Társulás eddigi tevékenységéről és terveiről készített beszámoló elfogadását.**

Felelős: elnök

Határidő: 2016. június 9.

1. **napirend**

***Előterjesztés aktuális pályázatokról***

Dr. Vincze Ferenc:

Az anyagban csak az uniósok szerepelnek.

A GB 8 igen szavazattal (Marosi György Csongor, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot. (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**131/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága az előterjesztésben szereplő aktuális pályázatok benyújtásával az alábbiak szerint egyetért.**

**Javasolja a Képviselő-testületnek, hogy a hozzájuk szükséges saját forrást az éves költségvetés pályázati céltartalékaiból - jelenleg a következő keretösszegeket (a már biztosított előirányzatok beszámításával) biztosítsa:**

**„TOP – 2.1.2 – 15 – Zöld város kialakítása” felhívásra „[H]ősök terein – Kálvin tér és környezetének megújítása” címmel legfeljebb 65.000.000 forintot;**

**„GINOP – 7.1.3 – 2015 –Gyógyhelyek komplex turisztikai fejlesztése” felhívásra „Hajdúszoboszló gyógyparkjának megújítása” címmel legfeljebb 400.000.000 forintot.**

**„TOP –3.2.1–15 – Önkormányzati épületek energetikai korszerűsítése” felhívásra az „Hajdúszoboszlói Aranykapu Óvoda energiatudatos korszerűsítése” címmel,**

**„TOP–3.2.2–15 –Önkormányzatok által vezérelt, a helyi adottságokhoz illeszkedő, megújuló energiaforrások kiaknázására irányuló energiaellátás megvalósítása komplex fejlesztési programok keretében” felhívásra „Napelem mintaprojekt Hajdúszoboszlón a fenntartható működésért” címmel,**

**„KEHOP – 5.4.1. – Szemléletformálási programokra „Töltődjünk fel energiával!” címmel**

**„TOP – 3.1.1 – 15 - Fenntartható települési közlekedésfejlesztés felhívásra a két projekt.**

**A Bizottság tudomásul veszi az „Magyar Szürkék Útja – kulturális tematikus útvonal Hajdú-Bihar megyében” program keretében benyújtott pályázat hajdúszoboszlói tartalmát.**

Felelős: elnök

Határidő: 2016. június 9.

1. **napirend**

***Előterjesztés rendkívüli szociális támogatás igénylésének pályázatára***

A GB 8 igen szavazattal (Marosi György Csongor, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot. (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**132/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek, hogy támogassa a belügyminiszter és a nemzetgazdasági miniszter által meghirdetett, Magyarország 2016. évi központi költségvetéséről szóló 2015. évi C. törvény 3. melléklet I. 7. pont és a III. 1. pont szerinti települési önkormányzatok rendkívüli önkormányzati költségvetési támogatása keretében 10.5 M Ft rendkívüli szociális támogatásra pályázat benyújtását.**

Felelős: elnök

Határidő: 2016. június 9.

1. **napirend**

***Előterjesztés az adósságkonszolidációban nem részesült önkormányzatok részére kiírt pályázati felhívással kapcsolatosan***

Marosi György Csongor:

A Városfejlesztési, Mezőgazdasági Bizottság egyhangúan támogatta.

A GB 8 igen szavazattal (Marosi György Csongor, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot. (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**133/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek, hogy az adósságkonszolidációban nem részesült önkormányzatok számára kiírt fejlesztési támogatás elnyerése érdekében szükségessé váló egyéb szolgáltatások (közbeszerzési tanácsadó, műszaki ellenőr, közbeszerzés és hatósági engedélyezés eljárási díjak) megrendelése érdekében 5 MFt összegű forrást a 2016. évi városi költségvetés 1.sz. melléklet „tartalékok, pályázati céltartalék” keret terhére biztosítsa.**

Felelős: elnök

Határidő: 2016. június 9.

1. **napirend**

***Előterjesztés a környezetvédelmi program kiegészítésével kapcsolatosan***

Marosi György Csongor:

A Városfejlesztési, Mezőgazdasági Bizottság egyhangúan támogatta.

Antalné Tardi Irén:

A külső elkerülő út nyomvonalát a NATURA 2000 terület kikerülése miatt változtatni kell, keskenyebb lesz és magántulajdonú telkekre fog rákerülni. A kisajátítások miatt nem mostanában fog sor kerülni az elkerülő út megépítésére. Az iparterületen való közlekedéséhez a Nyugati sor és a leágazó utak megerősítése nem halasztható sokáig.

Szilágyiné Pál Gyöngyi:

Az út kialakítását illetően megkönnyíti az önkormányzat helyzetét. A tulajdonviszonyok változatlanok. A Keleti részen közelebb kerül a városhoz az elkerülő út nyomvonala, ezért azt gondolom, hogy könnyebb lesz ezt az utat megépíteni, ha az önkormányzat tulajdonába kerül és pályázati forrás nyílik meg rá, estleg a vállalkozók is hozzájárulnak.

Marosi György Csongor:

Hajdúdorogon önerős beruházást végeznek, melyhez a vállalkozások és a lakosok is hozzájárulnak. Az iparterületen az út rongálódásához a vállalkozások több tonnás gépjárművei jobban hozzájárulnak.

Szilágyiné Pál Gyöngyi:

A Nyugati soron nem megfelelő teherbírású út épült, az iparterület később lett itt kijelölve.

A GB 8 igen szavazattal (Marosi György Csongor, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot. (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**134/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek a 13/2016. (I.28.) KT. számú határozattal jóváhagyott, a 2015-2020. évekre vonatkozóan elkészült Környezetvédelmi Program előterjesztésben szereplő fejezetei kiegészítésének támogatását.**

Felelős: elnök

Határidő: 2016. június 9.

1. **napirend**

***Előterjesztés közterületi térfigyelő kamera-rendszer bővítéséről***

Marosi György Csongor:

Szilfákalja - Bányász u. között az elektromos ellátást a VGNZrt. felajánlotta. Az Arany János u. – Szilfákalja kereszteződésnél a Szabadság szálloda tulajdonosa engedélyezi, hogy az adóátjátszó felkerüljön a szálloda tetejére.

A GB 8 igen szavazattal (Marosi György Csongor, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot. (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**135/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek, hogy támogassa a 3 db térfigyelő kamera kihelyezését - a város 2016-ös költségvetésében ezen feladatra biztosított keret terhére – az alábbi helyszíneken:**

* **Rákóczi utcai játszótér**
* **Arany János u. – Szilfákalja kereszteződés**
* **Szilfákalja - Bányász u. közötti parkban újonnan épített kosárlabda-pálya**

Felelős: elnök

Határidő: 2016. június 9.

1. **napirend**

***Előterjesztés vagyonkezelési szerződés megkötéséről***

Dr. Vincze Ferenc:

Úgy tűnik ráébredtek arra, hogy mi a hivatal kérése az ingatlannal kapcsolatban, és hogy miért fontos a városnak. Az eddigi tárgyalásokból látszik, hogy több éves futam lesz, de talán el tudjuk indítani. Taktikailag nem látok mást, mint a megállapodást. Azt követően meglátjuk, milyen szándék van az érdemi egyeztetésre. Arra látok esélyt, hogy megértik azt, hogy másként is lehet szervezni a szoboszlói szakképzést. Mégpedig úgy, hogy mindenkinek jó legyen és városi turisztikai célok is teljesüljenek.

Harsányi László:

Az előterjesztés alapján minden a régi vagyonkezelési szerződés alapján alakul. Ha a városnak igénye lesz erre a területre, akkor kezdődjenek tárgyalások, hogy megfelelő épületet tudjon a város biztosítani.

Antalné Tardi Irén:

Sajnálom, hogy kikerült a 28. és a 32. pont a megállapodásból.

Dr. Sóvágó László:

Miért van erre a szerződésre szükség, ha nem biztosít többletjogokat a városnak és nem kötelező aláírni? Egységes iskolairányítás lesz. 2016. július 1-től felállítják a szakképzési centrumokat, az iskolák működésének tényleges átvétele év végén kezdődik. Kérdéses, mi lesz az olyan közösségi terekkel, vagy konyhával, amelyek az iskolákban vannak.

Dr. Vincze Ferenc:

Azt kell megszondázni, hogy esély van-e arra, hogy tárgyalással eredményt érjünk el. Csak akkor hajlandók tárgyalni, ha a megállapodást jóváhagyja a testület és felküldjük.

Lőrincz László:

A Bocskai Szakképző Iskola fenntartója, működtetője a Nemzetgazdasági Minisztérium az Államkincstárnál lévő bejegyzés szerint, melynek az alapja a megállapodás, ami nincs. Határozat sincs arról, hogy a törvény erejénél fogva történt a változás bejegyzése.

Bárdos Ilona:

A Berettyóújfalui Szakképzési Centrum alapító okirata alapján a centrum egy költségvetési szerv, aminek a fenntartója a minisztérium. A centrumnak vannak telephelyei, melyek vagyonkezelési szerződéssel átkerültek hozzájuk. Ilyen szerződések nincsenek.

A GB 2 igen szavazattal (Harsányi István, Kanizsay György Béla) 6 tartózkodás mellett (Marosi György Csongor, Antalné Tardi Irén, Képíró Ákos, Kolozsvári Csaba, Orosz János József, Szabó Marianna) és ellenszavazat nélkül nem fogadta el a javaslatot. (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**136/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága nem támogatja a Bocskai István Szakképző Iskolára vonatkozó vagyonkezelési szerződés megkötését.**

Felelős: -

Határidő: -

1. **napirend**

***A Hajdúszoboszlói Mentőállomás kérelme***

Marosi György Csongor ismertette az előterjesztés

Marosi György Csongor:

Az egyeztetést követően az a megállapodás született, hogy a felét 278.000 Ft támogatást adjunk.

A GB 8 igen szavazattal (Marosi György Csongor, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot. (a döntéshozatalban 8 fő vett részt) és - az előterjesztésben és a javaslatban foglaltak alapján - a következő határozatot hozta:

**137/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága 178.000 Ft támogatást nyújt az Országos Mentőszolgálat Hajdúszoboszlói Mentőállomása részére 1 db klíma és tartozékai, valamint a beszerelés költségeire.**

Felelős: jegyző

Határidő: 2016. június 15.

1. **napirend**

***A Hajdúszoboszlói SE kérelme***

Marosi György Csongor:

A Hajdúszoboszlói SE az idén is szeretné egy vacsorával köszönteni a bajnok csapatait. Megyei 3. helyezésért játszik a HSE csapata. Tavaly 100.000 Ft-ot kaptak.

Antalné Tardi Irén:

Azt gondolom, hogy kaptak már támogatást több jogcímen, és ha nem tudja kigazdálkodni, akkor nem kell ilyen vacsorát szervezni. Nem támogattam az előterjesztés napirendre vételét.

A GB 6 igen szavazattal (Marosi György Csongor, Harsányi István, Kanizsay György Béla, Képíró Ákos, Kolozsvári Csaba, Orosz János József) 1 tartózkodás (Szabó Marianna) és 1 ellenszavazattal (Antalné Tardi Irén) elfogadta a javaslatot. (a döntéshozatalban 8 fő vett részt) és - az előterjesztésben és a javaslatban foglaltak alapján - a következő határozatot hozta:

**138/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága 100.000 Ft támogatást nyújt a Hajdúszoboszlói SE részére a záró vacsora megszervezésére.**

Felelős: jegyző

Határidő: 2016. június 15.

1. **napirend**

***Zokoliczáné Hegyesi Tímea egyéni vállalkozó kérelme***

Marosi György Csongor:

Máté Lajossal egyeztettem. A kért támogatási összeget túlzottnak tartotta. A felmerülő költség a szabadtéri színpad felállításának költsége, mely 50.000 Ft.

A GB 7 igen szavazattal (Marosi György Csongor, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) 1 tartózkodás mellett (Antalné Tardi Irén) és ellenszavazat nélkül elfogadta a javaslatot. (a döntéshozatalban 8 fő vett részt) és - az előterjesztésben és a javaslatban foglaltak alapján - a következő határozatot hozta:

**139/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága 50.000 Ft támogatást nyújt Zokoliczáné Hegyesi Tímea egyéni vállalkozó részére az erős ember versenyhez szükséges szabadtéri színpad felállítás és egyéb költségekre.**

Felelős: jegyző

Határidő: 2016. június 15.

1. **napirend**

***Előterjesztés az Arany János utca forgalmi rend módosításáról***

Marosi György Csongor:

A Városfejlesztési Bizottság támogatta a határozati javaslatot.

A GB 8 igen szavazattal (Marosi György Csongor, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot. (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**140/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága támogatja az Arany János utcán a „3,5 tonna fölötti össztömegű tehergépkocsival behajtani tilos” jelzőtáblák kihelyezéséhez szükséges költségfedezet 2016. évi városi költségvetés városüzemeltetési táblázat belterületi útfenntartás kerete terhére történő biztosítását.**

Felelős: jegyző

Határidő: 2016. június 30.

1. **napirend**

***Előterjesztés a Kadosa Pál utcán sebességcsökkentő borda megszűntetéséről***

A GB 8 igen szavazattal (Marosi György Csongor, Antalné Tardi Irén, Harsányi István, Kanizsay György Béla, Képíró Ákos, Kolozsvári Csaba, Orosz János József, Szabó Marianna) tartózkodás és ellenszavazat nélkül elfogadta a javaslatot. (a döntéshozatalban 8 fő vett részt) és - az előterjesztésben foglaltak alapján - a következő határozatot hozta:

**141/2016. (VI.08.) GB határozat**

**Hajdúszoboszló Város Önkormányzatának Gazdasági Bizottsága támogatja a Kadosa Pál utcán 1 db épített sebességcsökkentő küszöb megszűntetését.**

Felelős: jegyző

Határidő: 2016. június 30.

Egyéb közlendő, bejelentenivaló hiányában Marosi György Csongor bizottsági elnök 1538 órakor az ülést bezárta.

A Bizottság által tárgyalt képviselő-testületi előterjesztések a Képviselő-testület 2016. június 9-i üléséről készített jegyzőkönyv mellékletét képezik.

**K.m.f**

**Marosi György Csongor Orosz János József**

***bizottsági elnök***  ***bizottsági tag***

**Fehér Adrienn**

***jegyzőkönyvvezető***